《庆涂权尉三首》
宋代·陈元晋

岁月遒於赴壑蛇，功名政要及年华。
平淮犹自须裴度，钓渭那能老子牙。
舞袖巧县嫌地褊，酒杯相属记天涯。
期君酣战秋风里，鼓率衔枚阵不哗。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。